title: Pyramiden
text: Cuando Pyramiden taba habitada, yera en gran parte autosuficiente, a diferencia d'otros asentamientos de Spitsbergen. La gran cantidá de carbón disponible faía que fuera posible disponer de munches tuberíes que tresportaben agua caliente pa la calefacción de les cases, la piscina d'agua salao caliente, los invernaderos y los establos. Col cuchu de vaques, gochos y aves, fertilizábase los güertos n'invernaderos, onde cultivabense ente otros, tomates, pimientos, pepinos, perexil, cebolles, llechugues y plantes ornamentales.